Աղվեսի որսորդը (ֆիլմ)

Աղվեսի որսորդը (), 2014 թվականի արտադրության ամերիկյան կենսագրական սպորտային դրամա։ Ֆիլմը բեմադրվել է Էրիկ Մաքս Ֆրուի և Դեն Ֆութերմանի կողմից Մարկ Շուլցի գրած «Աղվեսի որսորդը. Իմ եղբոր սպանության իրական պատմությունը, Ջոն Դյուպոնի խելագարությունը և օլիմպիական ոսկե մեդալի փնտրտուքները» () ինքնակենսագրական հուշագրության հիման վրա։

Ֆիլմի ռեժիսորը Բենեթ Միլերն է։ Ֆիլմի գլխավոր դերակատարներն են Սթիվ Քերոլը, Չաննինգ Տատումը, Մարկ Ռուֆալոն և Վանեսա Ռեդգրեյվը։

«Աղվեսի որսորդը» ֆիլմի պրեմիերան կայացել է 2014 թվականի մայիսի 19-ին` 67-րդ Կանի կինոփառատոնի ժամանակ, որտեղ այն նոմինացվել էր «Ոսկե Արմավենու Ճյուղի» (Palme d’Or) համար, իսկ Միլլերը արժանացել է լավագույն ռեժիսորի կոչմանը։ Այն նոմինացվել է նաև 72-րդ Ոսկե Գլոբուսի մրցանակաբաշխությանը 3 տարբեր անվանակարգերում (լավագույն ֆիլմ (դրամա))։ Ամերիկյան կինոակադեմիայի «Օսկարի» 87-րդ մրցանակաբաշխությանը «Աղվեսի որսորդը» ֆիլմը նոմինացվել է 5 տարբեր անվանակարգերում («Մոլեգնություն», «Ինտերստելար» և «Ամեն ինչի տեսություն» ֆիլմերի հետ համատեղ)` լավագույն դերասան, երկրորդ պլանի լավագույն դերասան և լավագույն ռեժիսոր։ 2008 թվականից սկսած՝ այս ֆիլմը առաջինն էր, որ չի առաջադրվել լավագույն ֆիլմ անվանակարգում, բայց միևնույն ժամանակ առաջադրվել է լավագույն ռեժիսոր անվանակարգում (այդպիսի դեպք էր պատահել նաև Ջուլիան Շնաբելի «Սկաֆանդրը և թիթեռը» ֆիլմի հետ)։

Սյուժե 
Ֆիլմի հիմքում ընկած է իրական պատմություն։ Ֆիլմը պատմում է մուլտիմիլիոնատեր և սեփական ըմբշամարտի «Foxcatcher» («Աղվեսի որսորդը») թիմն ունեցող Ջոն Դյուպոնի և նրա սան՝ պատվախնդիր Մարկ Շուլցի հարաբերությունների մասին։

Դերերում 

 Սթիվ Կարել - Ջոն Դյուպոն, ամերիկացի մուլտիմիլիոներ, մարդասեր և ըմբշամարտի սիրահար
 Չաննինգ Տատում - Մարկ Շուլց, օլիմպիական ոսկե մեդալակիր ըմբշամարտից
 Մարկ Ռուֆալո - Դեյվ Շուլց, օլիմպիական ոսկե մեդալակիր ըմբշամարտից, Մարկի մեծ եղբայրը
 Վանեսա Ռեդգրեյվ - Ջին Դյուպոն, Ջոնի մայրը
 Սիեննա Միլլեր - Նենսի Շուլց, Դեյվի կինը
 Էնթոնի Մայքլ Հոլլ -Ջեք
 Գայ Բոյսդ - Հենրի Բեք
 Բրեթ Ռայս - Ֆրեդ Քոլ
 Սամարա Լի - Դենիել Շուլց
 Ջեքսոն Ֆրեզեր - Ալեքսանդր Շուլց
 Ջեյն Մոուդեր - Ռոզի
 Դենիել Հիլտ - Ռոբերտ Գարսիա
 Լի Պերկինս - Կորպորալ Դեյլի
 Դեյվիդ Բենեթ - վավերագրական ֆիլմի ռեժիսոր

Արձագանք 
Ֆիլմը հիմնականում արժանացել է քննադատների բարձր գնահատականներին։ Rotten Tomatoes կայքում ֆիլմն ունի 179 արձագանքների վրա հիմնված 87 % վարկանիշ։ Կանի կինոփառատոնին ցուցադրվելուց հետո կինոքննադատները բարձր գնահատեցին գլխավոր դերակատարների դերը ֆիլմի կայացման գործում և համարում էին, որ նրանք կարող են պայքարել «Օսկարի» համար։

Ծանոթագրություններ

Արտաքին հղումներ 
 Պաշտոնական կայք
 «Աղվեսի որսորդը» ֆիլմը ԿինոՊոիսկ կայքում
 «Աղվեսի որսորդը» ֆիլմը Internet Movie Database կայքում
 «Աղվեսի որսորդը» ֆիլմը Box Office Mojo կայքում
 «Աղվեսի որսորդը» ֆիլմը Rotten Tomatoes կայքում
 «Աղվեսի որսորդը» ֆիլմը Metacritic կայքում

2014 ֆիլմեր
Անգլերեն ֆիլմեր
Ամերիկյան ֆիլմեր
Ամերիկյան դրամա ֆիլմեր
2010-ականների դրամա ֆիլմեր
Իրական դեպքերի հիման վրա նկարահանված ֆիլմեր
Իրական դեպքերի վրա հիմնված դրամա ֆիլմեր
Ամերիկյան կենսագրական դրամա ֆիլմեր
Ֆիլմեր, որոնց գործողությունները տեղի են ունենում Ֆրանսիայում
Ֆիլմեր, որոնց գործողությունները տեղի են ունենում Վաշինգտոն ԿՇ-ում
2010-ականների կենսագրական դրամա ֆիլմեր
2014 դրամա ֆիլմեր
Ամերիկյան կենսագրական ֆիլմեր
Ամերիկյան սպորտային ֆիլմեր
Ամերիկյան թրիլեր ֆիլմեր
Ամերիկյան արկածային ֆիլմեր
Ամերիկյան քրեական ֆիլմեր